Препис

**ОБЩИНСКИ СЪВЕТ ГУЛЯНЦИ, ОБЛАСТ ПЛЕВЕН**

**Р Е Ш Е Н И Е**

**№ 382**

**Гр.Гулянци, 26.09.2025г.**

**ОТНОСНО:** Утвърждаване и дофинансиране на маломерни, самостоятелни и слети паралелки с пълняемост под задължителния минимум за учебната 2025/2026 година в училищата на територията на община Гулянци

**ПО ПРЕДЛОЖЕНИЕ НА :** Кмета на общината

**НА ЗАСЕДАНИЕТО НА 26.09.2025 г., ПРОТОКОЛ 38**

**ОБЩИНСКИ СЪВЕТ ГУЛЯНЦИ**

**НА ОСНОВАНИЕ** **:** чл. 21 ал. 1, т. 23 от ЗМСМА и чл. 5, ал. 1, т. 22 от Правилника за организацията и дейността на Общински съвет град Гулянци, ОбС

**РЕШИ:**

**I.** На основание чл. 68 и чл. 69 от Наредбата за финансиране на институциите в системата на предучилищното и училищното образование **разрешава функционирането на маломерни и слети паралелки с брой ученици под минималния определен в приложение №7,** с осигуряване на допълнителни средства извън определените по единните разходни стандарти за издръжка на един ученик, с цел обезпечаване на учебния процес, разпределени както следва:

1. **ОУ „Хр. Ботев” с. Милковица - общ брой в I-VII клас – 48 ученици**

|  |  |  |  |
| --- | --- | --- | --- |
| *Клас* | *Брой паралелки* | *Брой ученици* | *Разлика до норматив* |
| ***І*** | ***1*** | ***3*** | ***13*** |
| ***ІІ*** | ***1*** | ***8*** | ***8*** |
| ***ІІІ - ІV*** | ***1*** | ***13( ІІІ-6; ІV-7)*** | ***3*** |
| ***V-VI*** | ***1*** | ***14 (V-13; VI-1)*** | ***4*** |
| ***VІІ*** | ***1*** | ***10*** | ***8*** |
| *Всичко* | ***5*** | ***48*** | ***36*** |

**Сума за дофинансиране на 29 ученици в маломерни паралелки при 20% за учебната 2025/2026 година:**

Сума за ученик – 689,20 лв.

Общо – 19986,80 лв.

**Сума за септември – декември 2025 – 6662,30 лв.**

**Сума за дофинансиране на 7 ученици в слети паралелки при 40% за учебната 2024/2025 година:**

Сума за ученик – 1378,40 лв.

Общо – 9648,80 лв.

Сума за септември – декември 2025 – 3216,30 **лв.**

**Общо** **за септември – декември 2025: 9878,60 лв.**

**2. Дава съгласие за формиране на паралелки с под 10 ученици в ОУ „Хр. Ботев” с. Милковица: I клас – 3 ученици, ІІ клас – 8 ученици** за което да бъдатосигурени допълнителни средства за обезпечаване на учебния процес извън определените по стандарти за съответната дейност, изчислени по реда на чл. 68, ал. 4, т. 2 при спазване на изискването на чл. 68, ал. 3 и във връзка с чл. 69, ал.1.

**II.** Допълнителните средства за обезпечаване на учебния процес за извън определените по единни разходни стандарти за периода септември – декември 2025 г.да се разпределят след утвърждаване на Списък – Образец №1 за учебната 2025/2026 г., съгласно изискванията на Наредба за финансирането на институциите в системата на предучилищното и училищното образование на Министерство на образованието и науката, в рамките на утвърдения бюджет за финансиране на дейностите.

**III.** Допълнителните средства за обезпечаване на учебния процес за извън определените по единни разходни стандарти за периода м. януари – м. септември 2026 г.да бъдат предвидени при изготвяне на бюджет 2026 г. на Община Гулянци, съобразно изискванията на съответните подзаконови нормативни актове, произтичащи от Закона за предучилищното и училищното образование.

**IV.** Кметът на Община Гулянци да изпълни приетите решения и изготви мотивирано искане до началника на Регионалното управление по образование – Плевен за утвърждаване на паралелките  **с по-малко от 10 ученици**.

ПРЕДСЕДАТЕЛ ОбС:……../п/…….

/Огнян Янчев/

Вярно с оригинала при ОбС

Снел преписа